**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՕՏԱՐԵՐԿՐԱՑԻՆԵՐԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Օտարերկրացիների մասին» 2006 թվականի սեպտեմբերի 25-ի ՀՕ-47-Ն օրենքի (այսուհետ՝ Օրենք) ամբողջ տեքստում, բացառությամբ 8-րդ հոդվածի 6-րդ մասի, 29․1-ին հոդվածի 2-րդ մասի, 34-րդ հոդվածի 2-րդ մասի, 36-րդ հոդվածի և 38-րդ հոդվածի *«ոստիկանության» և «Հայաստանի Հանրապետության ոստիկանության բնագավառում լիազորված պետական կառավարման մարմին»* բառերը և համապատասխան հոլովաձևերը փոխարինել *«Միգրացիայի և քաղաքացիության բնագավառում լիազորված պետական մարմին»* բառերով և համապատասխան հոլովաձևերով։

**Հոդված 2.** Օրենքի 8-րդ հոդվածի 6-րդ մասի 2-րդ և 3-րդ պարբերություններում *«ոստիկանության բնագավառում լիազորված պետական կառավարման մարմինը,»* բառերից հետո լրացնել *«Միգրացիայի և քաղաքացիության բնագավառում լիազորված պետական մարմինը,»* բառերով*։*

**Հոդված 3.** Օրենքի 38-րդ հոդվածը՝

1. 2-րդ մասում *«ոստիկանության բնագավառում լիազորված պետական կառավարման մարմինը»* բառերը փոխարինել *«ոստիկանությունը»* բառով։ Նույն մասում *«մերձավոր ազգականներին»* բառերից հետո լրացնել *«, իսկ բնագավառում լիազորված պետական կառավարման մարմնին՝ արգելանքի վերցնելու պահից հետո՝ անմիջապես»* բառերը.
2. լրացնել հետևյալ բովանդակությամբ 5-րդ մաս.

*«5. Սույն գլխի իմաստով սահմանված ձերբակալումը ներքին գործերի բնագավառում լիազորված պետական կառավարման մարմնի հանձնարարության հիման վրա իրականացնում է Հայաստանի Հանրապետության ոստիկանությունը։»*։

 **Հոդված 2. Եզրափակիչ և անցումային դրույթներ**

1. Սույն օրենքն ուժի մեջ է մտնում Միգրացիայի և քաղաքացիության ծառայության առաջին կազմի նշանակման հաջորդ օրվանից։
2. Մինչև սույն օրենքի ուժի մեջ մտնելը Օրենքի 37-րդ հոդվածի 5-րդ մասի կարգով Հայաստանի Հանրապետության ոստիկանության կողմից տրամադրված ժամանակավոր թույլտվությունները շարունակում են գործել մինչև դրանց ժամկետի լրանալը։